Kommissorium for netværksgrupper

Region Sjælland

Godkendt i Styregruppen 6/5-2011.

# Kommissorium for netværksgrupper

Styregruppen for rammeaftalen nedsætter følgende permanente netværksgrupper inden for følgende 4 opgaveområder:

|  |  |  |
| --- | --- | --- |
| **Permanente netværksgrupper** | **Tovholder kommune** | **Kontaktperson styregruppe** |
| Børn og unge | Roskilde | Yvonne Barnholdt |
| Voksne handicappede (\*) | Holbæk | Kenn Thomsen |
| Voksne sindslidende | Odsherred | Gitte Løvgreen |
| Specialundervisning og hjælpemidler | Slagelse | Poul Bjergved |

(\*) Voksne udviklingshæmmede, fysisk handicappede samt mennesker med autisme og hjerneskade

Styregruppen nedsætter ligeledes en permanent økonomigruppe.

|  |  |  |
| --- | --- | --- |
| **Andre permanente grupper** | **Tovholder kommune** | **Kontaktperson styregruppe** |
| Økonomi | Næstved | Bruno Lind |

Styregruppen nedsætter i øvrigt ad hoc netværksgrupper efter behov.

# 1. Netværksgruppernes opgaver

## 1.1 Opfølgning på udvikling og kapacitet

Netværksgruppernes opgave er inden for hvert deres opgaveområde at give input til styregruppen, der kan understøtte styregruppens opgave med på de enkelte opgaveområder ’at følge op på udvikling og kvalitet’. Netværksgrupperne fungerer derved som bindeled i koordinationen mellem kommunerne. Netværksgrupperne skal eksempelvis levere:

* Tilbagemelding til styregruppen ifht. udvikling og kvalitet indenfor de enkelte områder
* Faglig vurdering ifht. de oplysninger som styregruppen modtager fra kommunerne omkring tilbuddenes indhold og omfang.
* Faglige input herunder forslag til fokuspunkter og konkrete forslag indenfor de enkelte områder.
* Input til udvikling herunder overblik over udviklingstendenser og forslag til strategier indenfor de enkelte områder.
* Udarbejdelse af årsrapport

## 1.2 Vidensdeling

Parallelt med det arbejde der følger opfølgning på udvikling og kapacitet (1.1), skal netværksgruppen sikre at central viden – faglig og organisatorisk – er et fælles grundlag for opgavevaretagelsen i regionen.

Som led i planlægning af årets arbejde vurderer netværksgruppen behovet for, at hele netværksgruppen eller repræsentanter for netværksgruppen, arrangerer eller deltager i temadage e.a.

## 1.3 Faglig udvikling

* Faglige drøftelser
* Diskussioner af fremtidige behov
* Konkrete forslag til løsninger
* Udviklings- og forsøgs-projekter ifht nye tilbud
* Faglige arrangementer, konferencer, seminarer, nyhedsbreve

# 2. Netværksgruppernes sammensætning og organisation

Medlemmer af netværksgrupper og tovholdere for netværksgrupper udpeges af styregruppen og videresendes til K17 til orientering.

I netværksgruppernes sammensætning bør indtænkes både faglige og driftsmæssige hensyn. Derfor skal gruppernes sammensætning være så repræsentativ som muligt, således at både myndighed og drift bliver repræsenteret.

De enkelte kommuner vurderer imidlertid, om særlige forhold i deres organisation taler for at andre faglige ressourcer bedst kan varetage opgaven i netværksgruppen.

Tovholder for netværksgruppen tager initiativ til at invitere nye deltagere til netværksgruppen.

Økonomigruppen deltager i netværksgruppen i forbindelse med behandling af økonomiske spørgsmål.

De enkelte netværksgrupper kan vælge at opdele sig i faglige undergrupper – men fungerer stadig ifht styregruppen som en netværksgruppe.

## 2.1 Tovholders opgave

Tovholdere er ansvarlige for:

* Tilrettelæggelse og gennemførelse af netværksgruppens arbejde.
* Udarbejdelse af årsrapport til styregruppe.
* At udgifter i forbindelse med netværksgrupperne arbejde, fordeles mellem de deltagende kommuner. Se 2.2
* Mødeplan for det næste år som præsenteres senest 31/12 foregående år

## 2.2 Afholdelse af udgifter i forbindelse med netværksgruppernes arbejde

Der sendes ikke regninger mellem kommunerne, som vedrører arbejdet i netværksgrupperne.

Afholdelse af mødeudgifter går på skift mellem de deltagende kommuner. Tovholder er ansvarlig for fordeling af udgifter.

## 2.3 Sekretærbistand

Det aftales i den enkelte netværksgruppe, om en anden deltager end tovholderen varetager sekretærfunktionen. Ellers stiller den kommune, der har ansvaret for netværksgruppen sekretærbistand til rådighed.

Sekretariatet for rammeaftalen støtter derudover op om netværksgrupperne i tilfælde hvor Styregruppen skønner det nødvendigt.

## 2.4 Anden bistand

Understøtning af netværksgrupperne udover sekretariatsbistand diskuteres og vedtages i Styregruppen.

# 3. Samarbejde mellem netværksgruppe og styregruppe

Samarbejdet følger af en proces, hvor styregruppen stiller en række konkrete opgaver – se årshjul for netværksgruppernes arbejde – og netværksgrupperne besvarer opgaverne.

Der afholdes et årligt møde mellem tovholderne for netværksgrupperne og styregruppen, hvor styregruppen får præsenteret netværksgruppernes årsrapporter og hvor særlige opgaver/vilkår for det kommende års arbejde aftales.

Kontaktpersonen fra Styregruppen deltager i Netværksgruppernes første møde, efter årsrapporten er gennemgået med styregruppen med henblik på opstart og igangsætning af aktiviteter i det kommende år.

Hen over året står sekretariatet for rammeaftalen for formidling mellem netværksgrupper og styregruppe.

Sekretariatet udarbejder en skabelon for netværksgruppernes arbejde.

Skabelonen indeholder en opgavebeskrivelse for de enkelte netværksgrupper herunder både generelle og specifikke opgaver og tidsplan/deadlines.

Skabelonen indeholder også relevante kontaktoplysninger på netværks-gruppemedlemmer og styregruppe og en mødekalender mellem tovholderne for de enkelte netværksgrupper og styregruppen.